Source: http://www.sport101.ro/articol_464_sport101_pg_0.htm
Timestamp: 2018-08-16 21:13:30+00:00

Document:
CSM Ştiinţa Baia Mare – din nou campioană, Steaua – la a patra finală pierdută consecutiv | sport101.ro - Stiri din sport
est aici: sport101.ro > Stiri > Rugby > Campionat > CSM Ştiinţa Baia Mare – din nou campioană, Steaua – la a patra finală pierdută consecutiv
Rugby - Campionat / Data: 03 Oct. 2010
Băimărenii au dominat prima repriză, însă eseul s-a lăsat aşteptat, Steaua replicând prin execuţiile foarte bune ale lui Dumbravă. La pauză Steaua a intrat cu un mic avantaj, 9-6, diferenţa fiind făcută de dropgolul lui Dumbravă, care a transformat şi două lovituri de pedeapsă. CSM Ştiinţa Baia Mare nu a putut concretiza superioritatea din teren şi a trebuit să se mulţumească doar cu cele 6 puncte aduse de Buduşan, iar tribunele au început să spere într-un miracol.
Repriza a doua a fost marcată de tensiunea din teren şi din tribune, cu băimărenii forţând eseul. Steaua a fost cea care a marcat prima, prin acelaşi Dănuţ Dumbravă, care a transformat o lovitură de pedeapsă, însă campionii au reuşit în cele din urmă să obţină eseul mult dorit, fără a lua şi cele 2 puncte suplimentare (Macovei, min. 54). Mai mult, vor mai înscrie unul cu trei minute înainte de final, după o acţiune colectivă, de data aceasta transformat, şi CSM Ştiinţa reuşea să răstoarne rezultatul (18-15, între timp Dumbravă mai transformase o lovitură de pedeapsă), după ce a fost condusă aproape tot meciul. La ultima fază, Dănuţ Dumbravă, jucătorul meciului, trimite meciul în prelungiri, spre deliciul spectatorilor, captivaţi de extraordinara bătălie din câmpul de joc.
În prelungiri, rugbyştii Ştiinţei Baia Mare au avut nervii mai tari şi au obţinut un eseu de penalizare, fază la care antrenorul echipei bucureştene, Marin Moţ, a intenţionat să retragă echipa de pe teren. Fluierul final a adus deznădejdea în rândurile steliştilor, aflaţi la a patra finală consecutivă pierdută, şi bucurie şi mândrie în tot Maramureşul.
Dincolo de controversele legate de arbitraj, care tind să devină un leit-motiv nu doar al competiţiilor de rugby din România, ci al tuturor întrecerilor sportive (spectacolul jenant din fotbal fiind doar vârful icebergului), finala campionatului, din fericire televizată, s-a ridicat la înălţimea aşteptărilor şi a făcut o propagandă extraordinară acestui sport minunat, însă insuficient promovat şi mediatizat. Este trist însă că spectacolul sportiv, cu atât mai mult într-un sport al fair-play-ului şi al eleganţei, aşa cum este rugby-ul, a fost umbrit de probleme care nu au de-a face cu sportul, şi poate că evenimentele din jurul acestui meci vor constitui un prilej de reflecţie atât pentru oficialii Federaţiei Române de rugby, cât mai ales pentru cei doi antrenori, Marin Moţ (Steaua), şi Eugen Apjok (CSM Baia Mare). Iată şi caseta tehnică a finalei:
Ştiinţa Baia Mare: Mihai Macovei – eseu, Ionuţ Buduşanu – lovitură de pedeapsă (2), transformare; Ionuţ Dimofte – lovitură de pedeapsă, transformare; Ştefan Ciuntu – eseu; *eseu de penalizare
Steaua: Dănuţ Dumbravă – lovitură de pedeapsă (6), dropgol
Ştiinţa Baia Mare: 15. Botezatu Ionuţ, 14. Ciuntu Ştefan, 13. Gal Minya Csaba, 12. Dinis Vârtic Cristian, 29. Buduşanu Ionuţ, 10. Dimofte Ionuţ, 9. Eva Florin, 8. Ene Constantin, 7. Macovei Mihai (căpitan), 6. Bejan Marius, 5. Ursache Valentin, 4. Cirţiu Cosmin, 3. Bârlea Vasile, 2. Rădoi Andrei, 1. Bălan Cristian
Rezerve: 28. Dico Mihai, 17. Gorun Florin, 18. Hristache Ionuţ, 19. Buzatu Teodor, 20. Ailenei Vlad, 31. Botezatu Dănuţ, 22. Gavriloaia Claudiu, 27. Stoica Cristian
Steaua Bucureşti: 15. Vlaicu Florian, 14. Ioniţă Florin, 13. Cazan Ionel, 12. Dascălu Robert, 11. Nainer Daniel, 10. Dumbravă Dănuţ (căpitan), 9. Diaconescu Grigoraş, 8. Ianus Daniel, 7. Marinescu Bogdan, 6. Lucaci Viorel, 5. Necula Remus, 4. Tatu Cornel, 16. Baraulea Mădălin, 2. Zebega Bogdan, 1. Nere Nicolae
Rezerve: 23. Mihalache Marcel, 22. Marinca Eduard, 18. Florescu Andrei, 17. Mocanu Cristian, 19. Melinte Laurenţiu, 20. Pătraşcu Ştefan, 35. Cracea Cristian, 30. Tănase Silviu
Structura competiţiilor interne pentru 2011
Federaţia Română de Rugby a anunţat oficial structura celor mai importante competiţii interne pentru anul 2011. În SuperLigă vor putea participa primele 8 clasate în Divizia Naţională, ediţia 2010. Acestea sunt CSM Ştiinţa Baia Mare, Steaua Bucureşti...
Cristian Brănescu, noul antrenor al Farului Constanţa
RC Farul Constanţa s-a despărţit de antrenorul Mircea Paraschiv, de pregătirea echipei de la malul Mării Negre urmând să se ocupe Cristian Brănescu. Acesta a fost antrenorul pachetului de înaintare al echipei CSM Bucureşti. Golul lăsat de plecarea lui Brănescu de la CSM Bucureşti va fi acoperit de Ovidiu Cârcei.

References: CSM 
 CSM 
 CSM 
 CSM 
 CSM 
 CSM